
  
2 DR 30.10.2019 

 

 

Berkaitan dengan kedudukan hutang Kerajaan Persekutuan adalah sebanyak 
RM1.1 trilion melebihi jumlah ini kalau kita mengambil kira keseluruhan komitmen hutang, 
jaminan dan liabiliti kerajaan. Kebanyakan daripada ini adalah hasil daripada hutang yang 
kita warisi daripada kerajaan terdahulu. 

Berkaitan dengan kedudukan hutang langsung di mana ia meningkat tetapi 
komitmen hutang, jaminan dan liabiliti secara keseluruhannya turun kalau kita bandingkan 
dengan peratusan GDP. Akan tetapi, dari segi keseluruhan hutang ada tiga bahagian iaitu 
direct debt, iaitu hutang langsung, jaminan dan juga liabiliti. Ini ada tiga bahagian. Kalau kita 
lihat daripada kedudukan hutang langsung Kerajaan Persekutuan sehingga akhir Jun, 
berjumlah RM799.1 bilion atau 52.7 peratus daripada KNDK, masih kekal di bawah paras 55 
peratus yang ditetapkan. 

Untuk makluman Yang Berhormat, jumlah hutang langsung meningkat berikutan 
kerajaan perlu menampung pembiayaan defisit pada suku pertama dan kedua 2019 serta 
membuat prefunding bagi kertas hutang langsung yang akan matang pada suku terakhir 
2019. Jumlah pinjaman kasar bagi enam bulan pertama 2019 adalah sebanyak RM81.3 bilion 
merangkumi RM31 bilion terbitan MGS, RM36 bilion terbitan MGII dan RM6.5 bilion terbitan 
bil Perbendaharaan dan juga RM7.8 bilion pinjaman luar pesisir merangkumi terbitan bon 
Samurai dan pinjaman projek.  

Dari jumlah tersebut, sebanyak RM23.2 bilion adalah untuk membiayai semula 
hutang langsung yang telah matang. Baki sebanyak ‘RM5.1’ bilion adalah untuk membiayai 
defisit fiskal kerajaan berjumlah RM22.4 bilion dan sebanyak RM35.7 bilion pula adalah 
prefunding digunakan untuk membiayai semula hutang langsung yang akan matang dalam 
tempoh Julai dan Disember. 

Cara-cara untuk mengurangkan hutang selain daripada mencapai belanjawan atau 
lebihan atau surplus, tentu adalah merangkumi proses pelupusan harta yang adalah di bawah 
Jabatan Perdana Menteri, bukanlah di bawah Kementerian Kewangan. 

■1010 

Akan tetapi, sehingga kini tidak ada tanah yang dilupuskan oleh pihak Kerajaan 
Pakatan Harapan sejak mengambil-alih tampuk pemerintahan pada 9 Mei tahun lepas. 
Pelupusan tanah hanya dibuat oleh kerajaan lama yang telah pun mendapat hasil sebanyak 
RM4.3 bilion. Akan tetapi, hasil ini tentu dapat menambah sekiranya ia dijalankan secara 
tender terbuka.  

Oleh sebab ini dibuat secara direct award, maka kita hanya dapat jumlah 
sedemikian. Sekiranya secara tender terbuka, tentu jumlah ini akan bertambah, mungkin satu 
kali ganda kalau ikut harga pasaran masa kini. Sekian, terima kasih. 

Tuan Mohd Shahar bin Abdullah [Paya Besar]: Paya Besar. Paya Besar. 

Tuan Yang di-Pertua: Soalan tambahan kedua. Silakan Yang Berhormat Bera. 

Datuk Seri Haji Ahmad bin Haji Maslan [Pontian]: Ala! Rasa boleh tambah satu 
lagi. 

Dato’ Sri Ismail Sabri bin Yaakob [Bera]: Seperti yang kita maklum, berlaku 
penjualan aset berjumlah sekitar RM41 bilion kalau tidak silap. Dividen khas Petronas diambil 
sebanyak RM30 bilion. Baru dijelaskan bahawa hutang luar adalah sebanyak  RM81 bilion. 
Akan tetapi, hutang negara terus bertambah dan difahamkan selepas satu tahun setengah 
PH menguasai kerajaan ini, hutang negara bertambah lagi lebih daripada RM100 bilion. 
Kalau tidak silap, RM113 bilion.  

Jadi, hutang luar bertambah, penjualan aset berlaku, dividen khas diambil daripada 
Petronas but yet hutang tidak berkurangan tetapi semakin bertambah. Jadi, boleh Yang 
Berhormat terangkan kenapa berlaku seperti itu? 

Tuan Yang di-Pertua: Silakan Yang Berhormat Menteri. 



Berkaitan dengan kedudukan hutang Kerajaan Persekutuan adalah sebanyak RM1.1 trilion melebihi jumlah ini kalau kita mengambil kira keseluruhan komitmen hutang, jaminan dan liabiliti kerajaan. Kebanyakan daripada ini adalah hasil daripada hutang yang kita warisi daripada kerajaan terdahulu. Berkaitan dengan kedudukan hutang langsung di mana ia meningkat tetapi komitmen hutang, jaminan dan liabiliti secara keseluruhannya turun kalau kita bandingkan dengan peratusan GDP. Akan tetapi, dari segi keseluruhan hutang ada tiga bahagian iaitu direct debt, iaitu hutang langsung, jaminan dan juga liabiliti. Ini ada tiga bahagian. Kalau kita lihat daripada kedudukan hutang langsung Kerajaan Persekutuan sehingga akhir Jun, berjumlah RM799.1 bilion atau 52.7 peratus daripada KNDK, masih kekal di bawah paras 55 peratus yang ditetapkan. Untuk makluman Yang Berhormat, jumlah hutang langsung meningkat berikutan kerajaan perlu menampung pembiayaan defisit pada suku pertama dan kedua 2019 serta membuat prefunding bagi kertas hutang langsung yang akan matang pada suku terakhir 2019. Jumlah pinjaman kasar bagi enam bulan pertama 2019 adalah sebanyak RM81.3 bilion merangkumi RM31 bilion terbitan MGS, RM36 bilion terbitan MGII dan RM6.5 bilion terbitan bil Perbendaharaan dan juga RM7.8 bilion pinjaman luar pesisir merangkumi terbitan bon Samurai dan pinjaman projek. Dari jumlah tersebut, sebanyak RM23.2 bilion adalah untuk membiayai semula hutang langsung yang telah matang. Baki sebanyak 'RM5.1' bilion adalah untuk membiayai defisit fiskal kerajaan berjumlah RM22.4 bilion dan sebanyak RM35.7 bilion pula adalah prefunding digunakan untuk membiayai semula hutang langsung yang akan matang dalam tempoh Julai dan Disember. Cara-cara untuk mengurangkan hutang selain daripada mencapai belanjawan atau lebihan atau surplus, tentu adalah merangkumi proses pelupusan harta yang adalah di bawah Jabatan Perdana Menteri, bukanlah di bawah Kementerian Kewangan. #1010. Akan tetapi, sehingga kini tidak ada tanah yang dilupuskan oleh pihak Kerajaan Pakatan Harapan sejak mengambil-alih tampuk pemerintahan pada 9 Mei tahun lepas. Pelupusan tanah hanya dibuat oleh kerajaan lama yang telah pun mendapat hasil sebanyak RM4.3 bilion. Akan tetapi, hasil ini tentu dapat menambah sekiranya ia dijalankan secara tender terbuka. Oleh sebab ini dibuat secara direct award, maka kita hanya dapat jumlah sedemikian. Sekiranya secara tender terbuka, tentu jumlah ini akan bertambah, mungkin satu kali ganda kalau ikut harga pasaran masa kini. Sekian, terima kasih. Tuan Mohd Shahar bin Abdullah [Paya Besar]: Paya Besar. Paya Besar. Tuan Yang di-Pertua: Soalan tambahan kedua. Silakan Yang Berhormat Bera. Datuk Seri Haji Ahmad bin Haji Maslan [Pontian]: Ala! Rasa boleh tambah satu lagi. Dato' Sri Ismail Sabri bin Yaakob [Bera]: Seperti yang kita maklum, berlaku penjualan aset berjumlah sekitar RM41 bilion kalau tidak silap. Dividen khas Petronas diambil sebanyak RM30 bilion. Baru dijelaskan bahawa hutang luar adalah sebanyak RM81 bilion. Akan tetapi, hutang negara terus bertambah dan difahamkan selepas satu tahun setengah PH menguasai kerajaan ini, hutang negara bertambah lagi lebih daripada RM100 bilion. Kalau tidak silap, RM113 bilion. Jadi, hutang luar bertambah, penjualan aset berlaku, dividen khas diambil daripada Petronas but yet hutang tidak berkurangan tetapi semakin bertambah. Jadi, boleh Yang Berhormat terangkan kenapa berlaku seperti itu?. Tuan Yang di-Pertua: Silakan Yang Berhormat Menteri.